cyanic-selkie/wikianc huggingface dataset:
Eurovision Song Contest 2015
Deltakende land
Innen fristen meldte 40 land seg på konkurransen, tre flere enn året i forveien. Kypros og Serbia var tilbake etter å ha stått over konkurransen året før. Også Tsjekkia kom tilbake etter fem års fravær. Den største overraskelsen kom imidlertid fra andre siden av jorden.
Australia debuterer
Konkurransen i Wien var den 60. utgaven av Eurovision Song Contest, og i forbindelse med jubileet spesialinviterte EBU Australia til å delta i konkurransen. Australia ligger naturlig nok utenfor Det europeiske kringkastingsområdet, og den australske kringkasteren SBS er heller ikke et aktivt medlem av EBU – begge er krav for å kunne delta i konkurransen. SBS har imidlertid sendt konkurransen i Australia siden 1983, og landet hadde årene i forveien fått en stadig tettere tilknytning til konkurransen. Dette var førte dermed til at EBU lot Australia få delta i finalen i Wien i 2015. Australia fikk også stemme i begge semifinalene og finalen. Deltakelsen var i utgangspunktet tenkt som en engangshendelse. Nyheten vakte stor oppmerksomhet i Australia, og i mars 2015 valgte SSB landets første Idol-vinner Guy Sebastian til å representere landet.
Ukraina trekker seg
Mens Australia debuterte, besluttet Ukraina å trekke seg fra konkurransen. I september 2014 kunngjorde den ukrainske kringkasteren NTU at Ukraina ikke kom til å delta i 2015. Bakgrunnen var krigshandlingene øst i landet, og kringkasteren ønsket å prioritere sine ressurser til å dekke konflikten i landet. Flere ukrainske artister signaliserte samtidig at «dette ikke var tidspunktet for moro og underholdning». Ukraina debuterte i konkurransen i 2003, og konkurransen i 2015 er det eneste året siden at landet ikke har deltatt. Ukraina var tilbake igjen i 2016 og vant hele konkurransen med «1944» og artisten Jamala.
Sendingene
De tre finalesendingene startet klokken 21.00 sentraleuropeisk sommertid. Hver semifinale varte i 2 timer, mens finalen varte i 4 timer. Alle sendingene ble sendt direkte fra Wiener Stadthalle til rundt 40 land i Europa, Asia og Australia. I Norge ble sendingene vist direkte på NRK1 og NRK TV.
Første semifinale
Den første semifinalen tirsdag 19. mai åpnet med bilder fra Conchita Wursts seier året før, før ORFs radiosymfoniorkester Wien spilte vinnersangen «Rise Like a Phoenix» fra scenen. Deretter kom Wurst på scenen og sang vinnersangen. Artistene fra de 16 deltakerlandene ble deretter ropt opp og gikk på scenen der de ble møtt av de tre programlederne Mirjam Weichselbraun, Alice Tumler og Arabella Kiesbauer. Hvert land ble introdusert med en postkortfilm der landets artist deltok i en aktivitet et sted i vertslandet Østerrike.
Det var på forhånd usikkerhet om publikum ville bue på Russland og den russiske deltakeren, slik publikum hadde gjort mot Tolmatsjovy-søstrene året før. EBU ba publikum om ikke å bue mot landet, noe som publikum i stor grad etterfulgte. EBU hadde også teknologi på plass som skulle overdøve eventuell buing fra publikum. I pausen før resultatene ble artistene fra de direktekvalifiserte landene Australia, Frankrike og Spania intervjuet av programlederne, og det ble vist utdrag fra finalistenes sanger.
West Oxfordshire
West Oxfordshire er et administrativt distrikt i Oxfordshire, England. Administrasjonsbyen er Witney.
Eurovision Song Contest 2015
Første semifinale
I semifinalen deltok 16 land, hvorav ti kvalifiserte seg til finalen: Armenia, Belgia, Hellas, Estland, Serbia, Ungarn, Russland, Albania, Romania og Georgia.
West Oxfordshire
Området består for det meste av dyrket mark og skog, og landbruk er viktigste næringsvei.
Eurovision Song Contest 2015
Andre semifinale
Den andre semifinalen torsdag 21. mai ble åpnet med bilder fra den første semifinalen, før de tre programlederne Mirjam Weichselbraun, Alice Tumler og Arabella Kiesbauer dukket opp på scenen. Artistene fra de 17 deltakerlandene ble deretter ropt opp og gikk på scenen, før konkurransen startet. Hvert land ble introdusert med en postkortfilm der landets artist deltok i en aktivitet et sted i vertslandet Østerrike. I pausen før resultatene ble det vist bilder fra tidligere finalere, blant annet minneverdige øyeblikk fra avstemningen opp gjennom årene. Deretter ble artistene fra de direktekvalifiserte landene Italia, Tyskland og Østerrike intervjuet av programlederne, og det ble vist utdrag fra finalistenes sanger.
I semifinalen deltok 17 land, hvorav ti kvalifiserte seg til finalen: Litauen, Polen, Slovenia, Sverige, Norge, Montenegro, Kypros, Aserbajdsjan, Latvia og Israel.
Finalen
Finalen lørdag 23. mai 2015 åpnet med bilder fra Schönbrunn-slottet der Wiener Philharmoniker spilte «Eurovisjonsfanfaren», etterfulgt av ouverturen fra Mozarts opera Figaros bryllup og «Europahymnen». Etter vignetten og bilder fra fjorårets finale, ble Østerrikes første Eurovision-vinner «Merci, Chérie» fra 1966 hyllet av ORFs radiosymfoniorkester og publikum i salen. Vinnersangen ble i sin tid sunget av Udo Jürgens som døde bare et halvt år før den internasjonale finalen i Wien i 2015. Deretter dukket fjorårsvinner Conchita Wurst opp blant publikum i Wiener Stadthalle og sang konkurransens temalåt «Building Bridges». Under sangen opptrådte også de tre programlederne, orkesteret, Wiens guttekor, det flernasjonale koret Suparar Choir og den østerrikske rapperen Left Boy. Deretter ble de 27 deltakerlandene ropt opp, og artistene tok seg fra green rom til scenen. Etter dette ble det vist en kortfilm som viste fans og seere verden over som «bygde broer» på tvers av landegrenser og kulturer. Kortfilmen brukte Russlands bidrag fra 2013, «What If», som bakgrunnsmusikk. Det tok hele 20 minutter fra showet startet til Slovenia som første land sto på scenen.
Deretter ble de 27 bidragene fremført, og hvert land ble introdusert med en postkortfilm der landets artist deltok i en aktivitet et sted i vertslandet Østerrike. Pausenummeret før avstemningen var en opptreden av den østerrikske perkusjonisten Martin Grubinger akkompagnert av musikere og dansere. I nummeret fremførte han sine versjoner av klassiske verker av østerrikske komponister og til moderne musikkarter som salsa og funk. Deretter sang Conchita Wurst sin nyeste singel «You Are Unstoppable» før avstemningen startet.
Norges bidrag
Norge var representert med låten «A Monster Like Me», komponert av Kjetil Mørland. Sangen ble fremført av Mørland selv, sammen med norsk-sveitsiske Debrah Scarlett. Duoen vant en knapp seier i den norske finalen i mars og ble dermed Norges representant til Eurovision Song Contest.
I Wien deltok Norge i semifinale 2, og der var «A Monster Like Me» det sjette bidraget ut på scenen. Korister for Norge var: Julie Lillehaug Kaasa, May Kristin Kaspersen, Håvard Gryting og Bjørnar Reime. Under fremføringen sto det norske koret bak scenen og sang. I semifinalen endte Norge på en fjerdeplass med 123 poeng og kvalifiserte seg til finalen. I finalen var «A Monster Like Me» det niende bidraget ut på scenen. Det norske bidraget fikk 102 poeng og endte på en åttendeplass, Norges tredje topp ti-plassering på rad.
Olav Viksmo-Slettan kommenterte sendingene for NRK1, mens Per Sundnes og Mads Rogde kommenterte på P1. P3morgen hadde også en alternativ finalesending på NRK3 med Ronny Brede Aase, Silje Nordnes og Markus Neby som programledere. Margrethe Røed leste de norske poengene på direkten under finalen.
Den norske fagjuryen besto av artistene Alexander Stenerud og Margaret Berger, dj Marianne Jemtegård, bookingagent Anita Wisløff og Radio Norges musikksjef Sverre Vedal. Både den norske juryen og norske seere hadde Sverige som favoritt.
Avstemning
Hvert land ga fra 1–8, 10 og 12 poeng til sine ti favorittsanger, basert på 50 prosent jurystemmer og 50 prosent telefonstemmer fra seerne. Hvert land hadde en nasjonal fagjury bestående av fem musikkfolk, der hvert jurymedlem rangerte alle sangene fra førsteplass til sisteplass, unntaket var sangen fra jurymedlemmenes eget land. De fem jurymedlemmenes rangeringer ble lagt sammen, til en samlet juryrangering av de andre sangene. Det samme ble gjort med telefonstemmene, slik at hvert land hadde to fulle rangeringer av sangene: én fra juryen, og én fra seerne. De to listene ble deretter lagt sammen, og det landet som ble rangert høyest, fikk 12 poeng. Andreplassen fikk 10 poeng, og tredje- til tiendeplassen fikk fra 8 til 1 poeng. Dette var siste gang dette systemet ble brukt, for fra 2016 ga hvert land to sett med 1–8, 10 og 12 poeng: ett fra fagjuryen og ett fra seerne. Showets ansvarlige produsent, Jon Ola Sand fra EBU, hadde ansvaret for avstemningen.
På forhånd var Sverige, Italia og Russland de største favorittene til å vinne finalen, med Belgia og Australia like bak. Spillselskapene skulle vise seg å få helt rett i sin topp fem. Under finaleavstemningen ledet Russland lenge, før Sverige gikk forbi midtveis i avstemningen – til stor jubel fra publikum i salen. Sverige beholdt ledelsen helt til slutt og vant klart med 365 poeng. Dette var Sveriges sjette seier, og den andre på bare tre år. Sveriges poengsum var den tredje høyeste til da, og Russlands andreplass ble den første andreplassen i konkurransens historie med over 300 poeng. Hverken Tyskland eller vertslandet Østerrike fikk poeng, og dette var første gang et vertsland ikke fikk poeng. Da EBU offentliggjorde de detaljerte poengene, viste det seg at Sverige vant takket være juryene. Seerne hadde nemlig Italia som sin store favoritt, med Russland på andreplass og Sverige på tredjeplass. Juryene hadde Sverige som klar favoritt med Latvia og Russland på de neste plassene. Italia var bare nummer seks hos juryene, dermed gikk Sverige til topps da seerstemmene og jurystemmene ble slått sammen. Dette var første gang at vinnersangen ikke var favoritten til seerne.
Jurystemmene til Montenegro og Nord-Makedonia ble også forkastet av det uavhengige selskapet PwC, som overvåket og verifiserte alle jury- og telefonstemmene. Avgjørelsen ble ikke grunngitt, og kun telefonstemmene fra de to landene ble brukt i avstemningen. Avgjørelsen vakte harme hos Montenegros kringkaster RTCG som truet med å trekke seg fra konkurransen. Landet valgte til slutt likevel å delta i 2016.
Seertall
Det samlede seertallet for de tre direktesendte showene endte på 197 millioner seere i 40 land – en økning på to millioner fra året før. Finalen hadde en gjennomsnittlig markedsandel på 39,6 prosent i de 40 landene, dobbelt så høyt for de aktuelle tv-kanalene sammenlignet med en ordinær lørdagskveld. Blant seere i den attraktive aldersgruppen 15–24 år, hadde finalen en markedsandel på 44,8 prosent – fire ganger høyere enn vanlig. I vertslandet Østerrike nådde seertallet 1,7 millioner, som var det høyeste seertallet det siste tiåret. De høyeste markedsandelene hadde Island med 95,5 prosent og vinnerlandet Sverige med 85,6 prosent.
Semifinale 1
Alle land brukte en kombinasjon av telefonavstemning og fagjury. Unntaket var Georgia, som kun brukte fagjury.
12 poeng i semfinale 1
Under er en oversikt over 12-poengere som ble avgitt i semifinale 1:
12 poeng i semfinale 2
Under er en oversikt over 12-poengere som ble avgitt i semifinale 2:
12 poeng i finalen
Under er en oversikt over 12-poengere som ble avgitt i finalen:
Poengopplesere
Stemmerekkefølgen ble offentliggjort om morgenen på finaledagen, og for første gang ble opplesernes navn vist på skjermen. På grunn av tekniske problemer under sendingen var rekkefølgen slik:
Kommentatorer og kringkastere
Landene som kringkastet finalen hadde kommentatorer som formidlet informasjon og hendelser direkte til seerne hjemme. Under er en alfabetisk oversikt over kommentatorer og poengopplesere under Eurovision Song Contest 2015:
Skebobruk
Skebobruk er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 282 innbyggere.
Johanna Langefeld
Johanna Langefeld (født 5. mars 1900 i Essen i Tyskland, død 26. januar 1974 i Augsburg) var en tysk kvinnelig vakt som arbeidet i tre nazistiske konsentrasjonsleirer: Lichtenburg, Ravensbrück og Auschwitz. Hun var kommandant i den kvinnelige delen av Auschwitz under andre verdenskrig.
Aktuell Rapport
Aktuell Rapport er et norsk pornoblad som blir gitt ut av NAE Norway. Bladet ble lansert av Leif Aage Hagen og ble første gang utgitt i 1976 fra forlaget Nordic Blue Publishing med navnet Rapport 76. I 1977 endret tidsskriftet navn til Aktuell Rapport. Fra 1978 ble bladet også gitt ut i Sverige. Den skandinaviske forlagssjefen er Lau Larsen.
Bladet inneholder det de omtaler som tøffe reportasjer og sexy damer. I juli 2013 ble det lagt ut en melding fra redaksjonen på Aktuell Rapports nettside om at denne foreløpig ikke ville bli oppdatert, men at bladene ville fortsette å komme ut. Bladet hadde et opplag på 25 000 i 2007.
Johanna Langefeld
Langefeld ble født i Kupferdreh, nåværende Essen i Tyskland, og vokste opp i en luthersk, nasjonalistisk familie. Faren arbeidet som smed. I 1924 flyttet hun til Mülheim og giftet seg med Wilhelm Langfeld. Ektemannen døde i 1926 av en lungesykdom. I 1928 ble hun gravid med en annen mann. Hun forlot byen kort tid etter dette, og flyttet til Düsseldorf, hvor hun fødte en sønn i august.
Langefeld var arbeidsledig til hun fylte 34. Da begynte hun å undervise i mat og helse i byen Neuss. Fra 1935 jobbet hun som vakt i en såkalt Arbeitsanstalt i Brauweiler, som i praksis var et fengsel for prostituerte, arbeidsløse og hjemløse kvinner, og andre som ble definert som «antisosiale». Disse innsatte bli senere sendt i konsentrasjonsleirer.
Konsentrasjonsleirer
I mars 1938 søkte Langefeld jobb som vakt i den første SS-leiren for kvinner i Lichtenburg-leiren. Etter ett år der ble hun gjort til sjef over de kvinnelige vaktene i denne leiren. Hun ble værende her fram til fangene ble flyttet til Ravensbrück i mai 1939. Hun hadde ansvaret for gjennomføringen av drapene på de fangene i Ravensbrück som skulle lukes ut som en del av Aktion 14f13. I juli 1940 lot hun vinduene i de jødiske blokkene spikre igjen, og nektet i tre dager de angjeldende kvinnene vann og mat. I mars 1942 ble Langefeld tildelt ansvar i oppbyggingen av en ny kvinneleir i Auschwitz. Hun gjennomførte seleksjonene til gasskammeret både i Ravensbrück og Auschwitz, men i 1943 forsøkte hun å beskytte noen dødsdømte polske kvinner. For dette ble hun fjernet fra tjenesten, men arrestert etter krigen.
Etter krigen
Hun ble arrestert av US Army i 1945 og overlevert til polske myndigheter. Hun unnslapp rettssaken mot seg i Krakow, da hun klarte å rømme fra fengselet 23. desember 1946 med hjelp fra noen av sine tidligere fanger. Deretter levde hun i dekning i et kloster noen år før hun i hemmelighet returnerte til Tyskland hvor hun levde sammen med sin søster. Hun døde i 1974 uten noen gang å ha stått til rette for sine forbrytelser.
Referanser
<References />
Adrianstua
Adrianstua ved Ringvebukta i Trondheim var hjemmet til Trondheims-forfatteren Kristian Kristiansen (1909–80). Huset har sitt navn etter Kristiansens mest kjente romanfigur, Adrian Posepilt fra trilogien Adrian Posepilt (1950), Vårherres blindebukk (1952) og I den sorte gryte (1954).
Huset eies nå av Trondheim kommune. Etter å ha vært utleid til billedhuggeren Espen Gangvik, disponeres huset nå av Trøndersk Forfattarlag og leies ut til lokale forfattere for femårs-perioder. Under denne ordningen har huset vært bebodd av forfatteren og dramatikeren Tale Næss (1997–2002), lyrikeren Ingrid Storholmen (2002–2007), lyrikeren Arild Vange (2008–2013), lyrikeren Mathias R. Samuelsen (2013–2018) og fra 2018 Rune F. Hjemås.
I avtalen mellom Trondheim kommune og Trøndersk Forfattarlag inngår også at det hvert år skal avholdes et åpent litterært arrangement i huset. I flere år har Norsk forfattersentrums Midt-Norge-kontor derfor arrangert «litterær hagefest» på stedet.
Svabergsjøpiggsvin
Svabergsjøpiggsvin (vitenskapelig navn Echinus esculentus) er et dyr som lever på havbunnen.
Sjøpiggsvin er utbredt i Nordøst-Atlanteren, helt fra Portugal til Nord-Norge og på Island. Det er registrert sju ulike arter langs norskekysten, og den Svabergsjøpiggsvinet er den vanligste av disse.
Svabergsjøpiggsvin, også kalt rød kråkebolle og vanlig kråkebolle, er Norges største kråkebolle.
Kråkeboller trives godt blant alger på hard bunn fra strandsonen ned til omtrent 40 meters dyp. Vanlig størrelse er ca. 100 mm, og de blir trolig 7–8 år gamle.
Bruk
De fem gonadene, som ofte omtales som rogn, men som i virkeligheten er eggstokkene (hunnen) og testiklene (hannen), anses som en delikatesse i Østen og brukes innen særlig sushi, og er også i ferd med å vinne popularitet også i de vestlige land. Kråkebollen serveres rå, som østers, men varmebehandles også og kan tilsettes direkte i varm saus med tilbehør.
For å få ut gonadene, kan man kutte kråkebollen i to på langs. Gonadene er oransje på farge. Skal man servere kråkebollen, kutter man en ring rundt munnen, og tar dem ut sammen med diverse innvoller. Gjesten kan da fiske opp gonadene med en teskje, gjerne med noen dråper sitron.
Smaken er meget subjektiv, og forskjellige folk har beskrevet gonaden som «bedre enn østers», «ikke like godt som østers», samt «smaker igrunnen nesten ingenting – om enn en bismak av sjøvann».
Gonaden vokser når kråkebollen får rikelig tilgang på mat. Ville kråkeboller kan inneholde 5 til 15 prosent gonade – en middels stor kråkebolle funnet i strandsonen kan inneholde bare en liten teskje gonade. For eksport fiskes det opp ville kråkeboller som fôres i to måneder på spesiallaget kråkebollefôr, og gonaden kan komme opp i over 20 prosent.
Fangstsesong
Fanges helst høst/vinter. Kommersiell høsting av kråkeboller skjer i dag kun ved dykking. Det er også mulig å fiske kråkeboller ved lavvann, enten ved å vade ut eller bruke lang hov.
Næring
Kråkeboller inneholder store mengder A-vitaminer og enzymer som nøytraliserer alkohol
David Pedersen
David Norback Pedersen (født 15. mai 1986) er en norsk artist fra Andenes i Vesterålen. Pedersen ble kjent etter sin deltakelse i den første runden av TV-serien Idol, hvor han kom på tredjeplass. Han har gitt ut ett album, Wild At Heart.
Han var vokalist i bandet Carnival en stund, men de fikk bare gitt ut en singel før de ble splittet. Den ene sangen, «For Your Eyes Only», ble spilt på radio og tv ganske lenge, men den andre, «Bad Things», var ikke like kjent. I tillegg studerer Pedersen kultur og ledelse ved Handelshøyskolen BI.
Han jobber som Head of promotion hos Universal Music AS
David er gift med Tinki Tønseth Troye, kjent fra jentegruppen Lilyjets.
Tekstforfatterfondet
Styret består av styreleder Tore Thomassen og Kari Iveland, begge fra NOPA, og Knut Lystad fra Norsk revyforfatterforening (2012). Fondet er samlokalisert og har felles administrasjon med Det Norske Komponistfond, Komponistenes Vederlagsfond og Norsk Musikkfond gjennom Musikkfondene. Daglig leder for Musikkfondene er Therese Rørvik.
Tekstforfatterfondets ærespris
Fondet gir hvert år ut en ærespris til en norsk forfatter av tekster til musikk. Mottakeren må ha skapt tekster av høy kvalitet innen sitt felt. Prisen har siden 2018 vært på 100 000 kroner og var tidligere på 50 000 kroner.
Kaptein Miki
Kaptein Miki var det norske navnet på den italienske tegneserien Capitan Miki med spennende handling fra amerikansk westernmiljø. I Norge gikk serien i bladet Vill Vest i periodene 1953–1968 og 1976–1990. Kaptein Miki ble i hovedsak tegnet av italienske EsseGesse og var en av de store suksessene for dette tegneserieteamet. Etter at de sluttet med den, overtok andre serien. I Italia har den de senere år blitt gitt ut i farger.
Tekstforfatterfondet
Tekstforfatterfondets lyspunktpris
Siden 2011 har fondet delt ut en årlig pris til en ung norsk tekstforfatter som har utmerket seg. Prisen er på 25 000 kroner.
Kaptein Miki
Thule forlag startet i 2001 en kronologisk utgivelse av historiene om Kaptein Miki i bokform. Planen var å gi ut alle seriene som var trykket i Vill Vest, men prosjektet stoppet opp etter 9 bøker.
Egmont Serieforlaget startet i 2014 en ny kronologisk utgivelse av historiene om Kaptein Miki og Davy Crockett i bokform. Her gis serier om begge de to heltene ut i samme bok, og det gis ut ca ett bind pr kvartal. Pr august 2023 er det gitt ut 42 bind.
Se-Bladene ga i perioden 1961–1965 ut i alt 9 bøker med historier om Kaptein Miki i prosaform.
Handling og hovedpersoner
Handlingen foregikk i «Det ville vesten» i siste halvpart av 1800-tallet. Miki var en meget ung (ca. 16 år gammel) kaptein i Nevada Rangers. Han ble først sersjant etter en uformell konkurranse. Så ble han først løytnant, deretter kaptein etter å ha løst noen saker.
Hovedpersoner var også Mikis tidligere pleiefar Windy og hans venn doktor Salasso. Disse var ikke på lagt nær så dydige som Miki, og de kunne sette til livs de helt utrolige mengder med rom. Miki drakk ikke annet enn saft, melk, limonade etc. Alle tre var meget effektive både til å skyte og å slåss. Miki hadde alltid to revolvere, og skjøt ofte med begge hender samtidig. Andre hovedpersoner var Mikis overordnede oberst Brown og hans datter Susan (i noen serier kalt Susy) som også var Mikis kjæreste. Den siste hoved«personen» var Mikis hest Napoleon som ble tilegnet flere menneskelige egenskaper.
Hovedbasen for denne avdelingen av Nevada Rangers var Fort Coulver, et sted som neppe har eksistert i virkeligheten.
Plottene besto i hovedsak av at Miki bekjempet forskjellige skurker og fiendtlige indianere. Det var bare helt unntaksvis at han drepte eller skadet noen. Det vanlige var at han avvæpnet dem ved å skyte på revolveren slik at de mistet den ut av hendene. Inkludert i plottene var det mye humor, spesielt rundt drikkingen til Windy og Salasso og rundt flørtingen til Miki og Susan.
Forlovelse
En forlovelse (gammel form: trolovelse) inngås av et par for å kunngjøre for slekt og venner at man har til hensikt å gifte seg i nær fremtid, normalt innenfor ett års tid. Et forlovelsesløfte var tidligere ansett for bindende nok til at det ved brudd i enkelte tilfeller kunne utløse erstatningsplikt. I mange land tar paret på seg ringer, eller hun mottar en forlovelsesring som gjerne er utsmykket med en diamant eller flere. I Norge har ofte paret brukt de samme ringene som senere blir kalt gifteringer allerede fra forlovelsen av.
I Forvaltningsloven fra 1967 paragraf 6 nevnes forlovelse som en inhabilitetsgrunn i forvaltningssaker. Under gitte forutsetninger kan det kreves gaver som er gitt til det forlovede paret tilbake. Gavene må da være gitt med tanke på et livslangt samliv. Og gavene må være av en viss verdi. Blir forlovelsen brutt 20 år etter at man ga gaven, blir den neppe returnert. Ved et brudd etter bare 3-4 måneder, kan det være muligheter.
Det vi i dag regner for ikke-formalisert samboerskap, ble ofte på folkemunne kalt «bukseforlovelse».
Forlovelsesring
Geistligheten i Norden stilte seg positiv til skikken med forlovelsesring, men befolkningen var lite tilbøyelig til å la en ring avløse festegavene, som hadde større praktisk verdi. En ring var i Norden heller ikke noe vedtatt troskapstegn mellom mann og kvinne. Det gikk tregt med å etablere skikken, men kort før reformasjonen ser den ut til å være godtatt i de øvre lag av befolkningen. Teologen Christiern Pedersen skrev om forlovelsesringen: «Han skal være af Guld, være trind, at han haver ingen Ende, og sættes paa den fjerde Finger, thi vise Mestere og Læger skrive, at der ganger en Aare fra Hjertet og til den fjerde Finger.»
Biskop Peder Palladius skrev: «Her skal man agte, om det er Herrefolk, som bruge Trolovelsesring; da skal Præsten tage Ringen af Brudgommen og sætte hannem paa Brudens Finger, før han beder dennem give hverandre deres Hænder.»
I Danmark og Norge var det presten som satte ringen på brudens finger. I Sverige var det derimot brudgommen, som etter at presten hadde velsignet ringen, selv satte den på bruden med følgende ord: «Jeg N. N. tar deg N. N. nå til min ektehustru, til å elske deg i nød og lyst, og til et sikkert tegn gir jeg deg denne ring.» Bruden svarte: «Jeg N. N. tar deg N. N. nå til min ektebonde, til å elske deg i nød og lyst, og til et sikkert tegn tar jeg av deg denne ring.» Deretter satte brudgommen ringen først på brudens pekefinger, så på langfingeren og endelig på ringfingeren hennes, idet han sa: «I navnet Faderens, Sønnens og Den hellige ånds.» I 1693 ble det befalt at det skulle være presten og ikke brudgommen som sa treenighetens navn.
Kirkefedrene sa seg enige i at forlovelsesringen burde sitte på venstre hånd, ut fra en forestilling om at det går en blodåre direkte til hjertet fra venstre ringfinger. Men dette kom i strid med at ringen som troskapstegn burde sitte på den hånden, man avgir troskapsløftet med, nemlig høyre. Iblant har romerkirken uttalt seg til fordel for venstre hånd uten at man kom til enighet. På det 4. kirkemøtet i Milano i 1576 ble det imidlertid påbudt å anbringe ringen på venstre hånd, men i kirkeritualet for Bordeaux av 1596 fikk befolkningen igjennom at forlovelsesringen skal bæres på høyre hånd.
Ved reformasjonen besluttet man i Danmark å ha forlovelsesringen på høyre hånd. I Sverige ble det i 1614 offentlig påbudt å gå med forlovelsesringen på venstre hånd.
3. august
3. august er den 215. dagen i året, 216. i skuddår. Det er 150 dager igjen av året.
Navnedag
Oline, Oliver, Olve.
Navnedagen er etter det som ble kalt «lille-olsok» eller vesle olsok, da biskop Grimkjel fant St. Olavs skrin 3. august 1031 med Olavs kropp like frisk.
Dødsfall
Se flere som døde 3. august i Kategori:Dødsfall 3. august.
Xtra
Xtra var medlemsbladet til Unge Høyre, og ble publisert rundt fire ganger i året. Unge Høyres første medlemsavis hadde navnet Unge Høire og kom ut første gang i 1922. I 1980-årene endret avisen navn til Extra. I 2000, etter at Marit Berger tok over som redaktør, ble det foretatt en nylansering av avisen som da fikk magasinformat og det nye navnet Xtra. Etter Høyres svake valgresultat i stortingsvalget 2005, som førte til lavere statsstøtte, begynte man å utgi noen av de årlige utgavene på nett. Fra 2010 går avisen inn for godt.
Slettenveien (Oslo)
Slettenveien (1–3, 2–12) er en vei på Holtet i bydel Nordstrand i Oslo. Den går som blindvei sørover fra Kongsveien.
Veien fikk navn i 1917 etter villa Sletten ved enden av veien.
Allan Kjempe
Handling og hovedpersoner
Handlingen foregikk i Det ville vesten» i siste halvpart av 1800-tallet. Allan var virkelig en kjempe. Hans spesialitet var at han kunne kle seg ut som nær sagt hvem som helst. Vi ser veldig lite av Allans hjemlige forhold, det vi vet er at han holder til sammen med noen indianere oppe i fjellene. Han er større og sterkere enn alle andre, og han skyter raskere. Han skyter i regelen for å treffe fiendenes våpen, slik at han avvæpner dem uten å skade dem.
Hans følgesvenner var Greven og Mik. Greven hadde franske adelige aner og la sjelden skjul på det. I realiteten var han noe snobbete. Mik derimot var en enkel karakter uten særlig fine verken aner eller manerer. Han ble full av den minste mengde alkohol, men han var sulten støtt. Livretten var kjøttboller, han kunne sette til livs flere kilo kjøttboller pr dag uten å bli mett. Naturlig nok ble han fremstilt som temmelig tjukk. Også Allans hvite hest Blanco var en fast hoved«person» i serien, men mange menneskelige egenskaper.
Grisslehamn
Grisslehamn er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 249 innbyggere.
Falaise
Falaise er en kommune i Calvados i Normandie nordvestre Frankrike med en befolkning på 8797 (1999). Falaise er Vilhelm Erobrerens fødested. Byen er også kjent for den såkalte Falaiselommen der de allierte i august 1944 lyktes å omringe og tilintetgjøre to tyske arméer.
Geografi
Falaise ligger ved elven Ante omkring 32 km sørøst for Caen.
Befolkningsutvikling
Antall innbyggere i kommunen Falaise
Historie
Byen var fødested for Wilhelm Erobreren, den første normanniske konge av England. Borgen Château de Falaise (fra det 12. og 13. århundre), som har utsikt over byen fra et høydedrag, var lenge sete for hertugene av Normandie.
Byen er også kjent for den såkalte Falaiselommen der de allierte i august 1944 lyktes å omringe og tilintetgjøre to tyske arméer. Omkring 10 000 ble drept og 50 000 tatt til fange og kampen om Normandie var dermed avgjort. To tredjedeler av Falaise ble ødelagt av de alliertes bombinger før den kunne inntas av kanadiske og polske tropper. FMen hovedparten av de tyske styrker unnslapp den potensielt knusende fellen, skjønt de måtte etterlate sine tunge våpen og kjøretøyer.
Falaise ble stort sett gjenoppbygd etter krigen.
Aktiviteter
Utstillingerne på museet om slaget ved Falaiselommen omfatter adskillige militærkjøretøyer, kanoner og andre vpben. Det ukentlige marked foregår om lørdagen.
Bayerischer Maximiliansorden für Wissenschaft und Kunst
Bayerischer Maximiliansorden für Wissenschaft und Kunst er Bayerns høyeste orden for vitenskapelige og kunstneriske fortjenester. Den ble innstiftet i 1853 av kong Maximilian II av Bayern. Ordenen sluttet å bli utdelt i 1932. Under Franz Josef Strauss' regjering ble ordenen gjeninnført ved lov av 18. mars 1980. Ordenen kan ha maksimalt 100 samtidige innehavere. Den har én klasse.
Ordenstegnet er et blåemaljert gotisk kors med hvit rand og med fire stråler i morsvinklene. Midtmedaljongen bærer en kronet løve i gull mot hvit emalje og er omgitt av en blå bord med innskriften «FÜR WISSEN-SCHAFT UND KUNST». Korset og strålene er lagt på en hvitemaljert ring med en krans i gull. Ordenstegnet er opphengt i et hvitt bånd med blå striper.
Øyrane
Øyrane kan vise til:
Bamble
Bamble er en kommune i Vestfold og Telemark fylke.
Kommunens handelssentrum er Stathelle, med Alti Brotorvet og andre butikksenter, det hele samlet ved enden av den gamle Breviksbroen. Både Stathelle og Langesund har gammel trebebyggelse.
Kystområdet mot sør med sin skjærgård er om sommeren rekreasjonsområde (med Skjærgårdsparken) for turister, og har i overkant av 2000 hytter. Bamble har den nest lengste kystlinjen i tidligere Telemark, fra Vollsfjorden i nordøst til Fossingfjorden i sørøst.
Grenda Valle har tettbebyggelse, men oppfyller ikke kriteriene for tettsted etter Statistisk sentralbyrås definisjon.
Bamble grenser til Kragerø, Drangedal, Skien og Porsgrunn kommune, og er en del av regionen som kalles Grenland.
Bamble er delt inn i fem grunnkretser: Langesund, Stathelle, Vest-Bamble, Midt-Bamble og Herre. Grensen til Vest-Bamble går ved Essadumpa.
Natur og geografi
Denne delen av Telemark tilhører det svekonorvegiske grunnfjellsskjoldet og består av to geologiske hovedformasjoner: Et underlag av 1450–1600 millioner år gammel skifer, kvartsitt, marmor og amfibolitt med noe hornblendegneis, og ovenpå dette, sure overflatestrukturer av både granitt og granodioritt (henholdsvis 1000–1250 mill år gammelt, og stedvis 1480–1550 millioner år gammelt). Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Vennskapsbyer
Bamble er med disse kommunene medlem i «foreningen Norden» som samarbeider om vennskapsbyer på tvers av landegrensene.
Kommunestyrevalget 2015
Bamble kommune har siden 2011 et ungdomsråd som har sitt møtested på rådhuset i Bamble.
Næringsliv
Jordbruk, skogbruk og fiskeri er tradisjonelle næringsveier i Bamble. Det er flere industrianlegg i kommunen; Ineos har petrokjemi fabrikker på Rafnes og Rønningen, skipsteknologifirmaet Skarpenord AS holder til i kommunen, og fra gammelt av har tettstedet Langesund hatt mekaniske verksted. Snekketypen Skager 660 bygges fra bunnen av i Langesund i Bamble.
Tusenårssted
Kommunens tusenårssted er friområdet i Krogshavn, i Langesund. Det ble annonsert i lokalpressen etter forslag, og av flere muligheter ble Krogshavn valgt. De statlige føringene sa at«tusenårsstedet skulle være et møtested, en arena som tilbyr til fellesskap». Det fulgte også med penger til etablering av tusenårsstedet, og disse ble brukt til beplanting og montering av en stor steingrill. Argumentasjonen for å velge Krogshavn var at det alt ble brukt til en mengde aktiviteter som friluftsarrangement, bading, fiske, friluftsliv og konserter. I tillegg ble det pekt på at stedet rommer et stort antall personer og har gode parkeringsmuligheter.
Severdigheter
Wrightegaarden (med konserter), bygdeborgen på Storås, Olavskirken ruin (Skeidi), Bamble kirke, Tangen fort, Cudrios sjøbod (museum Langesund) og den naturskjønne Trosbyfjorden med historiske Sekkekilen. Kjønnøya er også blant lokale attraksjoner.
Bamble kommune inngår som en del av Gea Norvegica Geopark.
Bamble har to broforbindelser østover over Frierfjorden til Porsgrunn kommune: Breviksbrua (åpnet 1962) og Grenlandsbrua (åpnet 1996). Grenlandsbrua er den høyeste fastlandskonstruksjonen i Norge, med et tårn på 166 m.
Kouhei Shimizu
Kouhei Shimizu (født 25. januar 1989) er en japansk langrennsløper som kom på 6.-plass på stafetten under VM i 2011 Han kom også på 28.-plass under den klassiske 15 kilometeren under samme mesterskap.
Spillersboda
Spillersboda er en tettbebyggelse i Norrtälje kommune i Stockholms län i landskapet Uppland i Sverige. Spillersboda var et tettsted fram til 2005, og hadde da 314 innbyggere, men i 2010 var andelen fritidshus blitt for høyt til at stedet kunne bli regnet som tettsted.
Øyrane (Førde)
Historisk
Førde lufthamn var på Øyrane fra 1971 til den flyttet til Bringeland i 1986.
Høgskulen i Sogn og Fjordanes ingeniørutdanning var lenge på Øyrane, men ble flyttet til Vie da det nye høyskolebygget stod ferdig der.
Bernhardtslinjen
Bernhardtslinjen eller kalt Reinhardslinjen var en var en serie av tyske militære forsvarsposisjoner og fortifikasjoner i Italia under andre verdenskrig.
Ɵ
Ɵ og ɵ (O med strek gjennom) er den 20. bokstaven (mellom O og P) i jaŋalif-alfabetet, som ble brukt frem til 1939 for å skrive tyrkiske språk i Sovjetunionen. Bokstaven representerer en halvåpen, nesten-fremre vokal, i lydkskrift skrevet [œ]. Det internasjonale fonetiske alfabetet har tatt opp bokstaven ɵ, men bruker den for å markere en halvtrang, midtre vokal i stedet. I 1939, da man gikk over til å skrive minoritetsspråk med det kyrilliske alfabetet, ble bokstaven erstattet med den kyrilliske Ө. Ettersom de tyrkiske språkene i det tidligere Sovjetunionen har gått over til en mer tyrkisk-inspirert rettskriving, har ɵ blitt erstattet med ö.
I Unicode kodes bokstaven som U+019F (Ɵ) og U+0275 (ɵ).
2. august
2. august er den 214. dagen i året, 215. i skuddår. Det er 151 dager igjen av året.
Navnedag
Karin, Karen.
Fødsler
Se flere som er født 2. august i Kategori:Fødsler 2. august.
Dødsfall
Se flere som døde 2. august i Kategori:Dødsfall 2. august.
Masaya Kimura
Masaya Kimura (født 27. juni 1986) er en japansk langrennsløper som kom på 6.-plass på stafetten under VM i 2011 Hans beste verdenscupplassering er en 56.-plass.
Glanspapir
Glanspapir er papir hvor den ene siden er matt og ufarget, og den andre siden er glanset og farget. Den fargede siden er normalt i sterke farger, hvor de mest vanlige er rød, gul, grønn og blå samt gull- og sølvfarget. Glanspapir i hvitt og sort finnes òg.
I Norge brukes glanspapir tradisjonelt til fletting av juletrekurver og til å lage juletrelenker. Glanspapir kan også brukes til origami.
Juletrelenke
En juletrelenke er en lenke laget av strimler av glanspapir. Slike lenker brukes som juledekorasjon, gjerne på et juletre. Å lage juletrelenker brukes som en aktivitet for barn i førjulstiden.
Julelenker lages ved først å klippe et stort antall strimler av glanspapir. Den første strimmelen limes til enden av seg selv for å danne en ring. Hver nye strimmel tres gjennom den forrige ringen og limes til enden av seg selv. Når dette gjentas dannes en kjettingliknende papirlenke.
Midea (selskap)
Midea (tradisjonell kinesisk: 美的電器, forenklet kinesisk: 美的电器) er et kinesisk selskap grunnlagt i 1968. Det er et stort forretningskonglomerat som spesialiserer seg på produksjon av husgeråd. Opprinnelig produserte Midea flaskekapsler.
Selskapet har hovedkvarter i Shunde i provinsen Guangdong, men har produksjonen spredt over store deler av Folkerepublikken Kina, som for eksempel Guangzhou, Zhongshan, Wuhu, Wuhan, Huai'an, Kunming, Changsha, Hefei, Chongqing og Suzhou. Delskapet har også produksjonsanlegg i Vietnam, Hviterussland og Egypt.
Blant produktene selaskapet er kjent for er klimaanlegg, kjøleskap, mikrobølgeovner, oppvaskmaskiner, induksjonsovner, stekeovner, steriliseringskabinetter, støvsugere, vannkokere, varmeskap, kopper, kar og kjøkkenbestikk.
Jean Suau
Jean Suau (født 1503 i borgen Reiumes i Gascogne i Frankrike, død 29. april 1566 i Roma) var en av den katolske kirkes kardinaler. Han var tilknyttet den romerske kurie.
Han ble utnevnt til kardinal i 20. desember 1555 av pave Paul IV, med San Giovanni a Porta Latina som tittelkirke, men opterte så for Santa Prisca.
Šavnik (elv)
Šavnik er en elv i Montenegro. Den springer ut nedenfor fjellet Pogledina nord i landet. Den er bare ca. 1 km lang, og det er bygd et lite vannkraftverk ved elva. Den renner gjennom byen Šavnik og er en av sideelvene til Bukovica og hører til Svartehavet sitt nedslagsfelt.
Antigua og Barbuda under Sommer-OL 2012
Antigua og Barbuda deltok under Sommer-OL 2012 i London som ble arrangert i perioden 27. juli til 12. august 2012. Fire utøvere, tre menn og en kvinne deltok i to sporter, friidrett og svømming. Det var niende gangen Antigua og Barbuda deltok i et sommer-OL, de vant ikke noen medaljer. Friidrettsutøveren Daniel Bailey var landets flaggbærer under åpningsseremonien.
Athletics pictogram.svg Friidrett
Utøvere fra Antigua og Barbuda har oppnådd kvalifiseringsstandard i følgende friidrettsøvelser (opp til maksimum 3 utøvere i en øvelse under A-standard, og 1 utøver i en øvelse av B-standard):
Løkke
Løkke kan vise til
FK Rubin Kazan
Rubin Kazan er en relativt ny klubb i sovjetisk/russisk toppfotball, og kom for første gang opp på øverste nivå så sent som i 2003. Klubben ble stiftet i 1958.
Blant kjente spillere som har vært innom klubben er serbiske Savo Milošević, sørafrikanske MacBeth Sibaya, russiske Sergej Semak og norske Jørgen Jalland.
Spillerstall
Oppdatert 18. mai 2022.
Trykkefrihet
Trykkefrihet er en del av ytringsfriheten og innebærer rett til å trykke og spre informasjon og oppfatninger fritt. Trykkefrihet er en av demokratiets grunnleggende egenskaper. Hver innbygger i en stat hvor trykkefrihet råder har rett til å spre sine oppfatninger i pressen så lenge de ikke bryter mot noen annen lov der innholdet begrenser trykkefriheten. Trykkefriheten får likevel ifølge de demokratiske prinsippene ikke innskrenkes mer enn hva som kreves for å beskytte andre rettigheter.
3. mai hvert år feires den Internasjonale dagen for pressefrihet, innstiftet av FN.
Konsistoriet juni 1977
Konsistoriet juni 1977 var det sjette og siste konsistorium hvor pave Paul VI kreerte kardinaler. Det ble holdt 27. juni 1977 i Vatikanet.
Trykkefrihet
Trykkefrihet i Norge
Norges Grunnlov slik den ble vedtatt 17. mai 1814 inneholdt en § 100 om trykke- og ytringsfrihet:
Nils Roll-Hansen
Nils Diderik Roll-Hansen (født 10. desember 1938) er en norsk filosof og biolog og professor emeritus ved universitetet i Oslo.
Roll-Hansen har blant annet skrevet boken The Lysenko Effect (2005), om hvordan Trofim Lysenkos genetiske teorier ble enerådende i Sovjetunionen en periode på midten av 1900-tallet.
Melissa
Melissa er et kvinnenavn, av det greske ordet melissa (= honningbie), jfr gresk meli (= honning).
I gresk mytologi var Melissa en nymfe, datter av kong Melisseus (= «bie-mann»). Ifølge Lactantius tok Melissa seg av Zeus da han var et spebarn og sørget for at han fikk melk fra geiten Amalthea. Senere lærte hun menneskene å dra nytte av honning, som blant annet kunne gjære til en form for rusdrikk (blant annet mjød). «Melissa» ble også brukt som tittel for Demeters og Artemis' prestinner.
Gudinnen Kybeles prestinner ble ifølge Lactantius og Porfyrios kalt melissai (= honningbier). Kybele var beslektet med Artemis, og Aiskylos omtaler «birøkterne» som åpnet Artemis' tempelporter. Bier var også hellige for den hettittiske gudinnen Hannahannas, som sendte en bie til hjelp for Telipinu, og i Kalevala er det Lemminkäinens mor som sørger for at sønnen gjenopplives av magisk honning som bringes ham av en bie.
Utbredelse
Melissa var et populært navn i USA fra 1960- til 1990-årene.
Melissa var et populært navn i England i 1990-årene.
Kjente personer med navnet
Personene i listen er ordnet kronologisk etter fødselsår.
Šalčia
Šalčia er en elv i Litauen og i Belarus (belarusisk: Ша́льча, Солча; Sjaltsja) med en lengde på 76 km. Den har sitt utspring øst for Šalčininkai og munner ut i Merkys nær Valkininkai.
Herräng
Herräng er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 422 innbyggere. Herräng ligger cirka 40 kilometer nord for Norrtälje.
Limestone County (Alabama)
Limestone County er et fylke i den amerikanske delstaten Alabama. Det ligger nord i staten og grenser mot Madison County i øst, Morgan County i sørøst, Lawrence County i sørvest og mot Lauderdale County i vest. Det har også grense mot delstaten Tennessee i nord.
Trøndelag Ungdomskorps
Trøndelag Ungdomskorps (også kjent som TUK) er NMF Trøndelags representasjonskorps. Korpset har eksistert i nåværende form siden 2001.
Prosessen med å danne korpset, ble startet på et ekstraordinært kretsting i november 2000 for daværende NMF Nord-Trøndelag og NMF Sør-Trøndelag, der de to kretsene ble slått sammen til NMF Trøndelag. Under behandlingen av den nye handlingsplanen ble det lagt frem et forslag om å satse på ungdommen ved å gjenopprette kretskorpset. Forslaget ble vedtatt og den første TUK-kontingenten hadde sin første samling 27.-28. oktober 2001 på Stjørdal.
Kontingenter
For å delta i TUK, må man gjennom prøvespill. Hovedprøvespillet avholdes annethvert år, og man får dermed nye kontingenter med annet hvert års mellomrom. I tillegg avholdes det, ved behov, supplerende prøvespill midtveis i kontingenten. Prøvespillene avholdes i Trondheim, og i forbindelse med musikkorpsforbundets sommerkurs på Grong i Nord-Trøndelag
TUK i dag
Trøndelag Ungdomskorps består i dag av musikanter i alderen 15-20 år. De er satt sammen etter prøvespill sommeren 2017 og dagens dirigent heter Bjørn Breistein. Breistein ble engasjert som dirigent for TUK8 høsten 2015, og avløste Michael Antrobus som dirigent. Breisten er engasjert for 2 nye år for TUK9.
Det blir holdt 4-5 samlinger i sesongen(skoleåret) og fordi TUK ønsker å vise seg frem i hele Trøndelag blir samlingene lagt til ulike steder rundt om i de to fylkene. Arbeidet med korpset blir ledet av et styre satt sammen av musikanter fra korpset, representant fra kretsstyret i NMF Trøndelag og eksterne ildsjeler.
Konkurransedeltakelse
TUK har deltatt i flere forskjellige konkurranser de siste årene.
TUKs innsats sto til gullmedalje i begge divisjoner.
TUK gjorde en veldig fin innsats som førte til 13.plass med 90.33 poeng.
Eksterne lenker
Trøndelag ungdomskorps' hjemmeside
Uslar
Historie
Uslar nevnes første gang i 1006/1007 under navnet Husleri.
Øyvind Tveter
Øyvind Tveter (født 28. mars 1954 i Larvik) er en norsk tidligere skøyteløper. Han representerte Idrettsforeningen Fram.
Tveter tok sølv i NM på skøyter, allround i 1980, og bronsemedaljene i 1981, 1982 og 1985. I allround-NM deltok Tveter hele 15 ganger i perioden 1975–1991, men i Sprint-NM og Enkeltdistanse-NM deltok han derimot to ganger hver seg. Han deltok under vinter-OL for Norge i 1980 i Lake Placid med 5.-plass på 5000 meter og 5.-plass på 10 000 meter. Tveter deltok i to veteran-vm på skøyter begge på Hamar i sesongene 2003/04 og 2004/05.
I senere tid har han deltatt i noen sykkelritt for Sandefjord Sykleklubb i lokale ritt og Birkebeinerrittet.
Personlige rekorder
Tveters tid på 3 000 m var uoffisiell norsk rekord uansett bane. Rekorden ble slått av Geir Karlstad 2 år og 4 måneder senere innendørs i Thialf, Heerenveen under IJsgala 1987.
Internasjonale mesterskap i hurtigløp på skøyter
Olympiske leker (Vinter) deltatt i ett OL (ved to konkurranser)
Allround-VM på skøyter (deltatt tre ganger)
EM på skøyter (deltatt fem ganger)
Familie
Øyvind Tveter er en yngre bror av Bjørn Tveter. Øyvind har to døtre, deriblant Helene Tveter som er norsk mester i sykling, gateritt i 2005. Helene har og deltatt i junior-VM på skøyter. Som bror av Bjørn er han onkel til skøyteløperne Thor Olav Tveter og Anne Therese Tveter.
I maskinentreprenørfirmaet Bjørn & Øyvind Tveter AS sitter Bjørn som styreleder samt Øyvind og Thor Olav Tveter som styremedlemmer.
Saint George Parish (Antigua og Barbuda)
Saint George er et parish (distrikt, «prestegjeld») på nord-kysten av Antigua som er del av øystaten Antigua og Barbuda. Distriktet hadde 7838 innbyggere ved folketellingen i 2011.
Kjartan Kristiansen
Arild Kjartan Kristiansen (født 14. august 1963) er en norsk gitarist og låtskriver i det norske rockebandet DumDum Boys. Han er også produsent og har vært med å produsere en rekke artister og band samt hjulpet til i produseringen av DumDum Boys' plater.
Han dannet det Trondheim-baserte punkbandet Wannskrækk i 1978 sammen med en rekke venner fra skolen og nabolaget. De byttet etter hvert ut enkelte av medlemmene, og i 1985 skiftet de navn til DumDum Boys.
Sammen med DumDum Boys har han gitt ut 13 album, hvor Kristiansen selv står for mesteparten av både melodi og tekst, noen ganger sammen med bassisten Aslak Dørum.
Han har også vært medlem av The Beste, som blant annet var satt sammen av tidligere medlemmer av The Aller Værste. Dette bandet ga i 1985 ut et album med to sanger som er skrevet av Kristiansen; han er også vokalist på disse to sporene.
Kristiansen har gitt ut en EP og to album med Tweeterfriendly Music, i henholdsvis 2001 og 2003.
I 2006 fikk han Edvard-prisen i klassen «Populærmusikk» for sangen «Enhjørning» fra DumDum-albumet Gravitasjon. Sammen med Aslak Dørum vant han Spellemannprisen 2009 i klassen «Årets tekstforfatter», for tekstene til Dum Dum Boys-albumet Tidsmaskin. Han fikk Tekstforfatterfondets ærespris i 2012.